Saint-Nicolas-de-Redon

Saint-Nicolas-de-Redon estas franca komunumo, situanta en la departemento Loire-Atlantique kaj en la regiono Pays de la Loire.

 Geografio 
eta|300ra|maldekstra|Nantaj bovinoj paŝtantaj sur la marĉoj de Saint-Nicolas-de-Redon

Situo
Saint-Nicolas-de-Redon situas sur la maldekstra bordo de la rivero Vilaine, je 1 km sudoriente de Redon en departemento Ille-et-Vilaine, je la limo inter du regionoj : Bretonio kaj Pays de la Loire, kaj tri departementoj : Loire-Atlantique, Ille-et-Vilaine kaj Morbihan.

La najbaraj komunumoj estas Avessac kaj Fégréac en Loire-Atlantique, Rieux kaj Saint-Jean-la-Poterie en Morbihan, Redon kaj Sainte-Marie en Ille-et-Vilaine.

Laŭ la klasadoj faritaj de INSEE, Saint-Nicolas-de-Redon estas urba komunumo, unu el la 4 antaŭurbaj komunumoj de la urba unuo de Redon, kiu apartenas al la urba areo de Redon kaj al la urba spaco de Nantes-Saint-Nazaire (Rigardi al la komunumoj de Loire-Atlantique).

Ĝi estas trairata de la kanalo inter Nantes kaj Brest.

 Historio 
La nomo de la urbo venas de Saint Nicolas de RotonoHistorio de St Nicolas de Redon je la tempo de la dispartigo de la paroĥo de Avessac. Inter la 16 malnovaj subparoĥoj, 4 konsistigis la komunumon St-Nicolas-de-Redon :
 Le bourg - Saint-Nicolas kaj Saint-Germain,
 La Provotaie - Saint-Joseph,
 Rotz - Sainte-Anne,
 Quinsignac - Saint-Côme kaj Saint-Damien.

En 1318 dokumento priskribis la malbonagojn de Frato Jean des Voies aŭ de Via, prioro de Saint-Nicolas-de-Redon de la ordeno de sankta Benedikto, kontraŭ la episkopo de Nantes.

En la centro de Saint-Nicolas ekzistis ĉe la vojo kapelo konsekrita al sankta Ĝermeno, malkonstruita en 1762.

 Lokoj kaj monumentoj 
eta|La preĝejo "Saint-Nicolas"
 La preĝejo "Saint-Nicolas" (1849), verko de la arkitekto Faucheur kaj metita sub la protekto de sankta Nikolao de Mira. Tiu preĝejo anstataŭas la kapelon de la abatejo Saint-Sauveur de Redon. Ekstarigita ekde la 15-a de Oktobro 1847 sur la loko de malnova tombejo, la preĝejo estis finita kaj benita en la 18-a de Septembro 1849 de Antoine-Matthias-Alexandre Jacquemet, episkopo de Nantes (1803-1869).
 La kapelo "Sainte-Anne-de-Rotz" (17-a jc – 1860), situanta en "Cour de Rotz". Tiu kapelo, tuŝanta la nobeldomon de Retz, apartenis antaŭlonge al la monaĥoj de la abatejo Saint-Sauveur de Redon. La kapelo estis restaŭrita en 1860 kaj diservoj okazis ĝis en 1959.
 Restaĵoj de la kapelo de la Madeleine (17-a jc), situantaj fronte al la kapelpastrejo, sur la loko de malnova leprulejo.
 La kapelo "Saint-Jospeh" (1840), situanta en La Provotaie. Tiu kapelo estis restaŭrita meze de la 1980-aj jaroj.
 La restaĵoj de la domo de kontrabandisto (17-a jc), situantaj apud la groto de Etriel.
 La panforno (18-a - 19-a - 20-a jc), situante en La Provotaie.
 La panforno, situanta en Quinsignac, restaŭrita ekde 1996 de la asocio QALQuinsignac Animations Loisirs kaj ĉiam funkciaPanforno de Quinsignac.
 La parko de la kastelo de Cavardin (19-a jc) (detruita en 1944).
 La ventmuelejo de Amassé.

 Elstaraj personoj ligitaj al la komunumo 
 Yvonne Gaudeau, franca aktorino (1921-1991) naskiĝinta en la komunumo.
 André Harvec, kies vera nomo estas "André Hervé", naskiĝinta la 3-a de Julio 1918 en Saint-Nicolas-de-Redon estas franca humura desegnisto kaj aŭtoro de bildliteraturo.
 Pierre-Yvon Trémel, senatano de Côtes-d'Armor, mortis en la komunumo en la 29-a de Junio 2006.

 Notoj kaj referencoj 
 Notoj 

 Referencoj 

 Vidu ankaŭ 
 Komunumoj de Loire-Atlantique
 Redon (stacidomo)

 Eksteraj ligiloj 

 Retpaĝejo de la departemento Loire-Atlantique
 SIVU Enfance Jeunesse de la kantono de St-Nicolas de Redon 

Kategorio:Komunumoj de Loire-Atlantique